Eurybia

Eurybia er en slekt av dagsommerfugler som tilhører familien Riodinidae.

Utseende 
Middelsstore sommerfugler, store til Riodinidae å være. Oversiden er mørkbrun, ofte med oransje flekker eller tegninger, men de kan også ha snøhvite tverrbånd eller metallisk blå felter. Forvingen har oftest en øyeflekk kantet med oransje. Undersiden er lysere brun med tegninger som ligner de på oversiden.

Levevis 
Disse sommerfuglene lever i skog, særlig tropisk regnskog.
I alle fall noen av artene har larver som lever på planter i slekten Calathea (familien Marantaceae).
Arten Eurybia lycisca har utviklet en sugesnabel som er omtrent dobbelt så lang som kroppen, uvanlig langt for en dagsommerfugl. Dette setter arten i stand til å drikke nektar fra blomster med at langt rør ned til nektaren.

Utbredelse 
Slekten er utbredt i Mellom- og Sør-Amerika.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 stammen Eurybiini 
 Slekten Eurybia Illiger, 1807
 Eurybia albiseriata Weymer, 1890
 Eurybia caerulescens Druce, 1904
 Eurybia carolina Godart, [1824]
 Eurybia cyclopia Stichel, 1910
 Eurybia dardus (Fabricius, 1787)
 Eurybia donna C. & R. Felder, 1862
 Eurybia elvina Stichel, 1910
 Eurybia franciscana C. & R. Felder, 1862
 Eurybia halimede (Hübner, [1807])
 Eurybia jemima Hewitson, 1869
 Eurybia juturna C. & R. Felder, 1865
 Eurybia latifasciata (Hewitson, 1869)
 Eurybia lycisca Westwood, 1851
 Eurybia misellivestis Stichel, 1910
 Eurybia molochina Stichel, 1910
 Eurybia nicaeus (Fabricius, 1775)
 Eurybia patrona Weymer, 1875
 Eurybia pergaea (Geyer, 1832)
 Eurybia rubeolata Stichel, 1910
 Eurybia silaceana Stichel, 1924
 Eurybia unxia Godman & Salvin, [1885]

Kilder 
 Brower, A.V.Z. (2011) Eurybia på Tree of life 
 Markku Savela's Lepidoptera and some other life forms: Sjekkliste over artene. Hentet 27.1. 2012.

Eksterne lenker 
 

Riodinidae
Sommerfugler formelt beskrevet i 1807
Dyr formelt beskrevet av Johann Karl Wilhelm Illiger